Unionin yleisen tuomioistuimen tuomio 17.7.2024 – LW v. komissio
(Asia T-232/23)1
Henkilöstö – Virkamiehet – Arviointi – Vuoden 2020 arviointikertomus – Perusteluvelvollisuus – Ilmeinen arviointivirhe – Huolenpitovelvollisuus – Vastuu
Oikeudenkäyntikieli: englanti
Asianosaiset
Kantaja: LW (edustaja: asianajaja I. Bogdan-Petre)
Vastaaja: Euroopan komissio (asiamiehet: A. Baeckelmans ja L. Hohenecker)
Oikeudenkäynnin kohde
Kantaja vaatii SEUT 270 artiklaan perustuvalla kanteellaan kumoamaan 20.7.2021 päivätyn, vuotta 2020 koskevan arviointikertomuksensa, sekä kumoamaan tarvittavilta osin 13.7.2022 päivätyn arvioinnin tarkastajan päätöksen, jolla vahvistetaan riidanalainen arviointikertomus, ja nimittävän viranomaisen 24.1.2023 päivätyn päätöksen, jolla hylätään kantajan oikaisuvaatimus, ja myöntämään korvausta kantajalle väitetysti aiheutuneesta aineettomasta vahingosta.
Tuomiolauselma
Kanne hylätään.
LW vastaa omista oikeudenkäyntikuluistaan, ja hänet velvoitetaan korvaamaan Euroopan komission oikeudenkäyntikulut.
____________
1 EUVL C 261, 24.7.2023.